De sidste formaliteter omkring klubskiftet er således faldet endeligt på plads. - Da vi for et år siden forlængede aftalen med Thomas, gjorde vi det klart, at vi efter 15 års tro tjeneste i AaB ikke ville stå ham i vejen, hvis der skulle dukke et attraktivt tilbud op. Thomas har følt, at det med FC Red Bull Salzburg er tilfældet, og vi ønsker Thomas held og lykke, når han tiltræder den 1. juli, siger Lynge Jakobsen. Thomas Augustinussen håber at slutte ordentligt af i AaB. - Vi har vigtige kampe i SAS Ligaen og i hvert fald én vigtig kamp tilbage i Ekstra Bladet Cup, og selvfølgelig håber jeg, at kunne slutte af med endnu en titel til min hjerteklub, siger Thomas Augustinussen med henvisning til en eventuel pokalfinale i næste måned. Min tid i AaB har været fantastisk, men skulle jeg prøve et ophold i udlandet, så var det nu, konstaterer Thomas Augustinussen, der foreløbig er noteret for 275 officielle kampe for AaB.

Opsummering:
Som ventet fortsætter AaB-anfører Thomas Augustinussen fra næste sæson karrieren i FC Red Bull Salzburg i den østrigske Bundesliga. Det fortæller AaB i en pressemeddelelse